ޕްރައިވެޓައިޒޭޝަން ފަދަ ރަނގަޅު އިޤްތިޞާދީ ސިޔާސަތުތަކެއް އެ ޤައުމުގައި މިހާރުވަނީ ހިންގަން ފަށާފައެވެ. އެ ޤައުމުގެ އިޤްތިޞާދަށް އެންމެ ބޮޑު ހީނަރުކަމެއް ލިބިގެން ދިޔައީ އެ ޤައުމުގައި 90ގެ އަހަރުތަކުގައި ހިނގަމުން ދިޔަ ހަނގުރާމައިގެ ސަބަބުންނެވެ. އެހެން ނަމަވެސް 1995 ވަނަ އަހަރު ހަނގުރާމަ ނިމުމަށް ފަހު ކްރޮއޭޝިޔާގެ ފަތުރުވެރިކަމާއި އަދި އެހެނިހެން ސިނާޢަތުތައް ވެސް ހަމަޔަކަށް އެޅުމުގެ ސަބަބުން އެ ޤައުމުގެ އިޤްތިޞާދަށް ވަނީ ކުރިއެރުންތަކެއް ލިބެން ފަށާފައެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 18575 ޑޮލަރެވެ.